ÖBI

Mannréttindamorgnar - Myndlist og mannréttindi
2024-03-21 09:00 UTC | Mannréttindahúsið, Sigtún 42, Reykjavík, Iceland
HlustaÆsa Sigurjónsdóttir listfræðingur fjallar um myndlist og mannréttindi fimmtudaginn 21. mars í Mannréttindahúsinu klukkan 9.
Fyrirlesturinn er hluti af viðburðaröð sem við köllum Mannréttindamorgna og bjóðum við öll velkomin í hús.
Æsa er dósent við Háskóla Íslands og vann meðal annars til Fjöruverðlaunanna fyrir bókina Til gagns og fegurðar árið 2009. Þá er hún formaður stjórnar listasafns Háskóla Íslands.

Stjórnarfundur
2024-03-21 00:00, 2024-02-22 00:00 | Mannréttindahúsið, Sigtún 42, Reykjavík, Iceland
HlustaStjórnarfundir skulu haldnir a.m.k. átta sinnum á ári. Formaður boðar til stjórnarfunda með minnst viku fyrirvara nema sérstakar aðstæður kalli á annað. Stjórnarfundur er lögmætur sé löglega til hans boðað og meirihluti stjórnarmanna er mættur.

Árangursrík sjálfboðaliðastjórnun / Fræðsluröð ÖBÍ fyrir aðildarfélög
2024-03-20 13:00 - 16:00 | Mannréttindahúsið, Sigtún 42, Reykjavík, Iceland
HlustaMiðvikudaginn 20. mars 2024 kl. 13-16:00, hjá ÖBÍ í Mannréttindahúsinu, Sigtúni 42.
Námskeiðið er ætlað fyrir öll sem starfa með sjálfboðaliðum, bæði starfsfólk og sjálfboðaliða, og hentar bæði minni og stærri félögum. Eftir námskeiðið eiga þátttakendur að þekkja þætti árangursríkrar sjálfboðaliðastjórnunar, geta beitt þeim og geta gert einfalda áætlun fyrir sjálfboðaliðastjórnun hjá sínu félagi/verkefni. Á námskeiðinu verða kynntir 10 þættir árangursríkrar sjálfboðaliðastjórnunar;

Þarfagreining
Áætlun
Sjálfboðaliðaöflun
Móttaka
Úthlutun verkefna
Fræðsla og þjálfun
Stuðningur
Viðurkenning og hvatning
Mat
Þátttökulok

Leiðbeinandi: Sigurbjörg Birgisdóttir er sérfræðingur í sjálfboðaliðastjórnun og starfar hjá Rauða krossinum.
ÖBÍ ber allan kostnað af námskeiðshaldinu utan skráningargjaldsins, kr. 2500.-, sem greiðist af þátttakanda eða því aðildarfélagi sem hann starfar fyrir eða er félagi í. Skráning hér >

Kynning á SUM og umhverfisveikindum
2024-03-13 17:00 | Mannréttindahúsið, Sigtún 42, Reykjavík, Iceland
HlustaAðalfundur SUM verður haldinn miðvikudaginn 13. mars kl. 17.00 í húsakynnum ÖBÍ Sigtúni 42, 105 Reykjavík.

Fyrir aðalfund, nánar tiltekið milli kl. 16.00 og 17.00 munu Harpa Fönn og Sylgja Sigurjónsdætur ásamt Teklu Hrund Karlsdóttur vera með kynningu á SUM og umhverfisveikindum og þeim skerðingum sem þeim fylgja, en SUM varð á síðasta ári eitt fjörutíu aðildarfélaga ÖBÍ. Kynningarfundurinn er opinn öllum og flott tækifæri til að kynna sér nýjasta aðildarfélag ÖBÍ.

Erindin verða 3 talsins:
1. Sylgja Dögg, lýðheilsufræðingur og sérfræðingur í hinu byggða umhverfi og áhrifum þess á innivist
2. Tekla Hrund Karlsdóttir, læknir, mun fjalla um umhverfisveikindi (EI, MCS) og veikindi vegna raka og myglu (mold disease)
3. Harpa Fönn Sigurjónsdóttir, forkona SUM, mun segja frá og kynna SUM (Samtök um áhrif umhverfis á heilsu), en aðilar í SUM eru nú 203 talsins, og samtökin voru stofnuð árið 2015

EAPN á Íslandi: Fátækt á Fróni [morgunverðarfundur]
2024-03-13 09:00 - 10:30 | Borgarbókasafnið – Grófinni, Tryggvagata15, Reykjavík, 101, Iceland
HlustaEAPN á Íslandi, samtök gegn fátækt, standa fyrir morgunverðarfundi miðvikudaginn 13. mars kl. 9 – 10:30 í Grófinni, Borgarbókasafninu, Tryggvagötu 15.
Dagskrá
» Þorbera Fjölnisdóttir, formaður EAPN á Íslandi, býður fólk velkomið.
» Halldór Sigurður Guðmundsson dósent í félagsráðgjöf við HÍ og Kolbeinn Stefánsson dósent í félagsfræði við HÍ kynna niðurstöður rannsóknar sem þeir unnu fyrir forsætisráðuneytið um fátækt og áætlaðan samfélagslegan kostnað. Auk þess segja þeir frá þeirri vinnu sem framundan er í ráðuneytinu í kjölfar niðurstaðna rannsóknarinnar.
» Hildur Oddsdóttir, stofnandi Hjálparkokka, segir frá hvaða áhrif það hefur á líf fólks og barna þeirra að búa við langvarandi fátækt og kynnir starf Hjálparkokka, samtaka sem m.a. aðstoða foreldra í fátækt við að gefa börnum sínum jólagjafir.
» Pallborð og umræður.
Boðið verður upp á veitingar.

ÖBÍ er eitt aðildarfélaga EAPN á Íslandi.

Skatturinn: Vantar þig aðstoð við skattframtalið?
2024-03-06 08:00 - 2024-03-14 17:00
HlustaSkatturinn veitir aðstoð við framtalsgerð einstaklinga í síma 442-1414 en einnig er hægt að senda fyrirspurn á netfangið framtal@skatturinn.is
Framtalsfrestur einstaklinga árið 2024 er frá 1. mars til 14. mars.
Athugið að þjónustufulltrúar Skattsins veita ekki í afgreiðslum.
Leiðbeiningar á PDF vegna skattframtals einstaklinga 2024

Getur barnið þitt beðið lengur? Málþing um biðlista í heilbrigðiskerfinu
2024-03-05 13:00 - 16:00 | Nauthóll, Nauthólsvegur 106, Reykjavík, 102, Iceland
Hlusta
Heilbrigðis- og barnamálahópar ÖBÍ réttindasamtaka standa fyrir málþinginu „Getur barnið þitt beðið lengur? biðlistar í heilbrigðiskerfinu“ þann 5. mars á Nauthól, Reykjavík frá klukkan 13 til 16.
Dagskrá
13:00 Willum Þór Þórsson, heilbrigðisráðherra opnar málþingið.
13:10 Umboðsmaður barna » Sigurveig Þórhallsdóttir, lögfræðingur.
13:30 Sjónarhóll » Bóas Valdórsson, sálfræðingur og framkvæmdastjóri: „Er biðlistamenning ákjósanleg fyrir börn og fjölskyldur?“
13:50 Hrönn Stefánsdóttir, formaður atvinnu- og menntahóps ÖBÍ: Reynslusaga.
14:10 Kaffihlé.
14:40 Ráðgjafar- og greiningarstöð ríkisins » Sólveig Sigurðardóttir, barnalæknir og staðgengill forstjóra: „Áskoranir í þjónustu og biðlistar á RGR.“
15:00 Velferðarsvið Reykjavíkurborgar » Hákon Sigursteinsson, sálfræðingur og verkefnastjóri farsældar barna.
15:20 Geðheilsumiðstöð barna » Anna Sigríður Pálsdóttir, yfirlæknir: „Biðlistar barna á Geðheilsumiðstöð barna.“
15:40 Pallborðsumræða.
Málþingið verður táknmáls- og rittúlkað og því verður streymt.

Þjóðfundur ungs fólks
2024-03-01 15:15 - 19:00 | Gróska, Bjargargötu 1, Reykjavík, 102
HlustaLæst úti? Gerum eitthvað í því!

Sköpum inngildandi og aðgengilegt umhverfi fyrir öll í íslensku samfélagi!

UngÖBÍ, LUF og LÍS standa að Þjóðfundi ungs fólks 2024. Fundurinn verður haldinn föstudaginn 1. mars 2024 kl. 15:15 í Sykursalnum í Grósku að Bjargargötu 1. Viðburðurinn er hugsaður fyrir þátttakendur á aldrinum 18-35.

Skráning fer fram á:
https://thjodfundur.is/

Verkefnið er styrkt af Erasmus+

DAGSKRÁ 1. MARS 2024
15:15
HÚSIÐ OPNAR
Skráning og hressing!
15:45
SETNING
Fundarstjóri er Vigdís Hafliðadóttir
16:00
OKKAR MÁL?
Táknararnir Halla Björk Vigfúsdóttir og Magnús Freyr Magnússon fjalla um heyrandi fólk, táknmál og CODA
16:10
VIÐHORF
Patrekur Andrés Axelsson fjallar um viðhorf í garð blindra og sjónskertra
16:20
LOKAÐAR DYR?
Umræður og álit
16:40
HRESSING
16:55
AÐ LIFA EÐA LIFA AF
Atli Már Steinarsson fjallar um lífið með ADHD og OCD
17:10
FÆRAST FORDÓMAR OKKAR Á BÖRNIN?
Sigríður Gísladóttir og Þórunn Edda Sigurjónsdóttir frá Okkar heimi fjalla um áhrif fordóma á geðfatlaða einstaklinga og börn þeirra
17:20
LYKLAR AÐ SAMFÉLAGINU
Umræður og álit
17:50
ALDUR OG FÖTLUN – EKKERT MÁL?
Eiður Welding fulltrúi ungÖBÍ.
18:00
HUGSAÐ Í LAUSNUM
Fulltrúar LUF fjalla um lýðræði og áhrif þátttöku
18:10
HRESSING
18:15
OPNUM DYRNAR
Umræður og álit
18:45
HVAÐ SVO?
Samantekt og fundarslit
19:00
MATUR, MÚSÍK OG MEIRA …
Borgarar, veigar, DJ …

Greinaskrif sem vopn í baráttunni / Fræðsluröð ÖBÍ fyrir aðildarfélög
2024-02-21 13:00 - 16:00 | Mannréttindahúsið, Sigtún 42, Reykjavík, Iceland
HlustaMiðvikudaginn 21. febrúar 2024 kl. 13-16:00, hjá ÖBÍ í Mannréttindahúsinu, Sigtúni 42.

Á vinnustofunni verður farið yfir þætti sem snúa að greinarskrifum með það að markmiði að auðvelda þátttakendum að skrifa áhugaverðar og áhrifaríkar greinar og nýta sem vopn í baráttunni.

Umfjöllunarefni:
1. Hugmyndavinnan
Að velja umfjöllunarefni, leita efniviðar og spegla sig í efninu. Að finna mátulegan flöt á viðfangsefninu. Að meta hvort efnið henti höfundi og veki áhuga lesanda. Að virkja áhugahvötina við skrifin.
2. Ritunarvinnan
Að fá sjónræna yfirsýn yfir efnið. Að skilja ritunarferlið; að skrifað sé í skrefum. Að kynnast hinu hefðbundna greinarformi. Að átta sig á mikilvægi áhrifaríkrar uppbyggingar. Að skoða stíl og finna málsnið og höfundarödd sem hæfa efni og markhópi.
3. Frágangurinn
Að höfundur lesi skrif sín með tilliti til efnis, málfars og réttritunar. Að textinn fái faglegan yfirlestur og prófarkalestur. Að finna miðil til birtingar. Að búa sig undir viðbrögð lesenda.
Leiðbeinandi: Björg Árnadóttir er með meistaragráðu í menntunarfræðum og starfar sem rithöfundur, ritlistarkennari og blaðamaður.
ÖBÍ ber allan kostnað af námskeiðshaldinu utan skráningargjaldsins, kr. 2500.-, sem greiðist af þátttakanda eða því aðildarfélagi sem hann starfar fyrir eða er félagi í.

Fræðslufundur febrúar - Alzheimersamtökin
2024-02-13 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFyrirlesari er dr. Sigrún Sigurðardóttir, hjúkrunarfræðingur, prófessor við Háskólann á Akureyri er með fyrirlestur um áfall vegna tilkomu heilabilunargreiningar; áskorun fyrir einstaklinginn og aðstandendur. Að greinast með langvinnan og lífsógnandi sjúkdóm getur valdið áfalli og sorg í kjölfarið. Áfallið getur þó komið fyrr, eða þegar einstaklingar áttar sig á því að um langvinnan sjúkdóm geti verið að ræða og fara í gegnum aðdraganda að greiningarferli og í greiningu. Alvarlegar afleiðingar geta komið fram í kjölfar slíkra áfalla, fljótlega eftir eða mörgum árum seinna. Stundum átta aðstandendur sig ekki á alvarleika og algengi slíkra áfalla og afleiðinga. Mikilvægt er að átta sig á því hvað hægt er að gera til að vinna með slík áföll og vinna með sorgina. Aðgangur er ókeypis og öll velkomin. Fyrirlestur verður á staðnum og einnig í beinu streymi á www.alzheimer.is. Upptökur verða aðgengilegar eftir fundinn. Vertu með, þín þátttaka skiptir máli! Hlekkur á beint streymi er að finna hér.

Formannafundur ÖBÍ
2024-02-07 16:00 | Mannréttindahúsið, Sigtún 42, Reykjavík, Iceland
HlustaFormannafundir skulu haldnir minnst tvisvar á ári. Tilgangur formannafunda er að tryggja samráð og upplýsingamiðlun milli stjórnar og aðildarfélaga.
Formannafundir skulu boðaðir með a.m.k. tíu daga fyrirvara og tilkynning um fulltrúa berist bandalaginu eigi síðar en viku fyrir fund. Boðaðir skulu allir formenn aðildarfélaga. Formenn mega senda annan fulltrúa í sinn stað.

Aðstandendanámskeið 6-12 barna með ADHD Vor 2024
2024-02-03 09:00 - 16:00 | Háaleitisbraut 13, Háaleitisbraut 13, Reykjavík, Iceland
HlustaFræðslunámskeið fyrir aðstandendur barna með ADHD frá 6-12 ára aldri verður haldið 3. febrúar 2024 í húsakynnum ADHD samtakanna, Háaleitisbraut 13, 4. hæð og í gegnum fjarfundarbúnað.
Námskeið er haldið einn laugardag i senn frá kl. 09:00-16:00. Ath! Boðið er uppá veitingar í hádeginu, ásamt kaffi og með því.
Á námskeiðinu er lögð áhersla á að þátttakendur öðlist góðan skilning á ADHD röskunni og fái einföld og hagnýt ráð við uppeldi barna með ADHD. Námskeiðið hentar því vel fyrir alla nána aðstandendur barna með ADHD, mömmur, pabba, fósturforeldra, stjúpforeldra, ömmur, afa og aðra nákomna. Það er mikill kostur ef allir nánustu aðstandendur geta tekið þátt.
Boðið verður upp á fjarfundarbúnað fyrir þá sem ekki geta mætt á staðinn.
Skipulag og dagskrá 3. febrúar 2024
Kl. 09:00 – 10:00 Hvað er ADHD? Sólveig Ásgrímsdóttir sálfræðingur
Kl. 10:00 – 11:00 ADHD og lyfjamál Tilkynnt síðar
Kl. 11:00 – 11:15 Hlé
Kl. 11:15 – 12:15 ADHD og nám Haukur Örvar Pálmason sálfræðingur
Kl. 12:15 – 13:00 Hádegishlé
Kl. 13.00 – 14.00 ADHD og kvíði Kristín R. Sigurðardóttir sálfræðingur
Kl. 14:00 – 15:00 ADHD og fjölskyldan Dr. Drífa B. Guðmundsdóttir sálfræðingur
Kl. 15:00 – 15:15 Hlé
KL. 15:15 – 16:00 Kynning á Sjónarhól Lára G. Magnúsdóttir þroskaþjálfi
Félagsmenn í ADHD samtökunum fá verulegan afslátt af þátttökugjaldinu, en hægt er að https://www.adhd.is/is/styrkja/gerast-felagsmadur-adhd

Ertu ekki farin að vinna?! Málþing ÖBÍ um verðleikasamfélag
2024-01-30 13:00 - 16:00 | Nauthóll, Nauthólsvegur 106, Reykjavík, 102, Iceland
HlustaKjarahópur og atvinnu- og menntahópur ÖBÍ réttindasamtaka standa fyrir málþingi þriðjudaginn 30. janúar 2024 frá kl. 13:00 til 16:00 á Nauthól.
Dagskrá

Ávarp: Guðmundur Ingi Guðbrandsson, félags- og vinnumarkaðsráðherra
Sjónarmið ÖBÍ réttindasamtaka: Alma Ýr Ingólfsdóttir, formaður ÖBÍ réttindasamtaka
Virði manneskjunnar handan vinnu: Nanna Hlín Halldórsdóttir, sérfræðingur við Heimspekistofnun HÍ
Er vinnan mikilvægari en lífið? – Reynslusaga: Hrönn Stefánsdóttir, formaður atvinnu- og menntahóps ÖBÍ
Hindranir fyrir atvinnuþátttöku: Anna Margrét Bjarnadóttir, kjarahópi ÖBÍ réttindasamtaka
Vitundarvakning okkar allra – Reynslusaga: Kristín Auðbjörnsdóttir, móðir í endurhæfingu
Spurt og svarað
Kaffihlé
Hvað er inngilding í vinnu innan og utan vinnumarkaðar? Stefan C. Hardonk, dósent við HÍ
Ég get unnið með skerta starfsgetu – Reynslusaga: Atli Þór Þorvaldsson, viðskiptafræðingur með ósýnilega fötlun
Handverkskonur með örorkulífeyri – Reynslusaga: Guðbjörg Kristín og Þóra Eiríksdætur.
Er ég bara geðraskanirnar mínar? – Reynslusaga: Geirdís Hanna Kristjánsdóttir, varaformaður kjarahóps ÖBÍ og valkyrja.
Spurt og svarað
Lokaorð: Þuríður Harpa Sigurðardóttir, fundarstjóri.

Málþingið tekur fyrir virði manneskjunnar óháð þátttöku á vinnumarkaði og (van)mat á framlagi fatlaðs fólks sem ekki getur tekið þátt á vinnumarkaði. Þá verður fjallað um inngildingu í atvinnu og hvernig hún birtist innan og utan vinnumarkaðar og áhrif kerfislægra hindrana fyrir atvinnuþátttöku fatlaðs fólks (s.s. tekjuskerðingar). Áhersla verður á fólk með ósýnilegar fatlanir.
Fundarstjóri: Þuríður Harpa Sigurðardóttir, fyrrverandi formaður ÖBÍ réttindasamtaka.
Málþinginu verður rit- og táknmálstúlkað og því verður einnig streymt.

Vertu þú – Námskeið ÖBÍ og KVAN
2024-01-24 19:00 - 21:00 | Sigtún 42
HlustaHefst 24. janúar, kennt á miðvikudögum kl. 19:00-21:00
ÖBÍ réttindasamtök og KVAN bjóða í samstarfi upp á námskeið fyrir félagsfólk aðildafélaga ÖBÍ. Námskeiðið er sérhannað og skipulagt af KVAN en starfsmenn og stjórnendur fyrirtækisins hafa mikla menntun og áralanga reynslu í námskeiðahaldi. Á námskeiðinu geta þátttakendur öðlast verkfæri til að auka sjálfstraust, læra markvissa markmiðasetningu, áhrifarík samskipti og að nýta styrkleika sína.
Fyrir hverja?
Námskeiðið er fyrir 20-35 ára einstaklinga úr aðildarfélögum ÖBÍ.
Hvað græði ég á að sækja námskeiðið?
Námskeiðið er sniðið fyrir þá sem vilja styrkja sig í einkalífi, skóla, á atvinnumarkaði eða annars staðar. Hér að neðan má sjá nokkra þeirra efnisþátta sem farið verður yfir á námskeiðinu.
Markmiðasetning og framtíðarsýn
Við kennum þátttakendum að setja þér skýra framtíðarsýn og markmið bæði fyrir sjálfa sig eða sitt vinnustaðateymi. Aðferðarfræðin sem við kennum eykur líkur á því að markmið náist og framtíðarýn þátttakenda verði að veruleika.
Samskipti
Við kennum aðferðir við að teikna upp samskiptakort, kortleggja samskipti í starfi og einkalífi.
Við kennum þátttakendum aðferðarfræði sem að hjálpar þei að þróa með sér enn betri samskiptafærni með áherslu á jákvæð samskipti.
Styrkleikamiðuð nálgun
Rannsóknir sýna að með því að veita styrkleikum þínum athygli þá geta líkurnar á árangri margfaldast. Þátttakendur taka styrkleikapróf og við lesum úr því saman og lærum að yfirfæra á líf okkar
Sjáfstraust og sjálfsmynd
Við lifum í samfélagi þar sem samfélagsmiðlar hafa mikil áhrif á okkar daglega líf. Það er nær óhjákvæmilegt að við berum okkar líf saman við líf annara. Hvaða áhrif hefur það? Hvernig mótast okkar sjálfsímynd og sjálfstraust þegar við sjáum afrek annara í glansmynd á hverjum degi? Er raunhæft að maður sé alltaf hamingjusamur og sáttur í eigin skinni? Við skoðum saman hver við erum sem einstaklingar og er ástæða fyrir því að við séum eins og við erum?
Skipulag
Námskeiðið er kennt í 3 skipti, á fimmtudögum í 2 klst. í senn. Námskeiðið hefst þann 23. nóvember og lýkur þann 7. desember. Kennt verður dagana 23. og 30. nóvember og 7. desember. Námskeiðið fer fram í húsnæði ÖBÍ að Sigtúni 42, 105 Reykjavík.
Eftir námskeið hjá KVAN ættu þátttakendur að geta fundið aukinn kraft, meira jafnvægi og aukið sjálfstraust. Við styrkjum sjálfstraustið og trú á eigin getu ásamt því að finna leiðir til að vera í meira jafnvægi sem nýtist okkur vel þegar takast þarf á við breytingar hvort sem það er á starfsvettvangi eða lífinu sjálfu. Þátttakendur geta lært að finna leið til að hámarka árangur sinn sem nýst getur í leik og eða starfi.
Þar sem ÖBÍ réttindasamtök niðurgreiðir langstærstan hluta kostnaðar er skráningargjald aðeins 2.500 krónur á þátttakanda.
Skráning:
Vertu þú – Námskeið ÖBÍ og KVAN

Eru umhverfismál heilbrigðismál? - Málþing á Læknadögum
2024-01-17 20:00 | Harpa, Austurbakka 2, Reykjavík, 101, Iceland
HlustaViltu fræðast um orkuna innra með þér og velta fyrir þér áhrifum umhverfisins á hana og heilsuna? Frábært tækifæri gefst til þess á málþingi sem er opið öllum áhugasömum á Læknadögum í Hörpu miðvikudaginn 17. janúar. Guðni Th. Jóhannesson forseti Íslands mætir og leggur orð í belg. Guðlaugur Þór Þórðarson umhverfisráðherra flytur ávarp.

Læknarnir Kristín Sigurðardóttir, Una Emilsdóttir og Tekla Hrund Karlsdóttir ræða svo um tengsl, náttúru, heilsu, umhverfið og orkuna sem við öll búum yfir. Henry Alexander Henrysson heimspekingur stýrir þessu opna málþingi Læknadaga. Ógleymanleg stund, fræðandi, skemmtileg og öll velkomin.

Hvar: Silfurbergi B, Hörpu
Hvenær: Miðvikudaginn 17. janúar kl. 20
Nánar: Umhverfismál eru heilbrigðismál?
Umhverfis- og orkumál, grunnur að góðri heilsu
Opið málþing fyrir almenning
Fundarstjóri: Henry Alexander Henrysson, heimspekingur
Opnun: Forseti Íslands Guðni Th. Jóhannesson
Ávarp: Umhverfisráðherra Guðlaugur Þór Þórðarson
Tengsl, náttúra og heilsa: Kristín Sigurðardóttir, slysa- og bráðalæknir
Ísland – best í heimi? Una Emilsdóttir, sérnámslæknir í umhverfislækningum
Í hvað fer þín orka: Tekla Hrund Karlsdóttir, lífsstílslæknir

Alzheimersamtökin: Fræðsla fyrir nýgreinda og aðstandendur þeirra
2024-01-16 16:00 - 17:00 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaVið greiningu á heilabilun vakna eðlilega margar spurningar og afar mikilvægt er að fá svör við þeim svo að þú og fjölskyldan þín geti verið sem best í stakk búin til að takast á við þær áskoranir sem framundan eru.
Á þessum fræðslufundi verður m.a fjallað um hvað heilabilun er, lífið með heilabilun og ýmis hagnýt ráð ásamt því að starfsemi og markmið Seiglunnar, þjónustumiðstöðvar Alzheimersamtakanna er kynnt.
Sigurbjörg Hannesdóttir, fræðslustjóri Alzheimersamtakanna og Harpa Björgvinsdóttir, verkefnastjóri Seiglunnar sjá um fræðsluna og verður boðið upp á að spyrja spurninga og umræður að lokinni fræðslu.
Fræðslan fer fram þriðjudaginn, 16 janúar næstkomandi í Seiglunni klukkan 16:00 til 17:00, Lífsgæðasetri St. Jósefsspítala Suðurgötu 41, 3ja hæð, 220 Hafnarfirði.
Sjá nánar: Fræðsla fyrir nýgreinda og aðstandendur þeirra (alzheimer.is)

Áfram stelpur! Fræðslu- og sjálfsstyrkingarnámskeið ADHD samtakanna
2024-01-11 10:00 - 13:00 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaMarkmið námskeiðsins er að styrkja konur með ADHD í markmiðasetningu, áætlanagerð og skipulagi með það fyrir augum að draga úr streitu og vanmáttarkennd. Námskeiðinu er ætlað að fræða konur um ýmis verkfæri sem nýst geta í þessum tilgangi og veita þjálfun í notkun þeirra í gegnum samtöl og verkefnavinnu.
Námskeiðinu er ætlað að veita fræðslu um ADHD einkenni kvenna, algengar fylgiraskanir þeirra og ólíkar birtingarmyndir röskunarinnar. Áhersla er lögð á þau hugrænu ferli sem liggja að baki algengum áskorunum sem einstaklingar með ADHD mæta í daglegu lífi, hvort sem er í námi, starfi, heimilislífi, félagslegum samskiptum eða uppeldi.
Námskeiðið stendur í 9 klukkustundir – þrjú skipti, 3 klukkustundir í senn fimmtudagana 11. – 18. og 25. janúar kl:10.00-13:00. Námskeiðið verður í húsnæði Lífsgæðasetursins í St. Jósefsspítala. Leiðbeinandi er Sigrún Jónsdóttir, ADHD og einhverfu markþjálfi.
Sjá nánar: Námskeið | ADHD samtökin

Taktu stjórnina! Námskeið ADHD samtakanna
2024-01-10 13:30 - 16:00 | Háaleitisbraut 13, Háaleitisbraut 13, Reykjavík, Iceland
HlustaNámskeiðið verður haldið á miðvikudögum 10., 17., 24. og 31. janúar 2024, frá kl. 13:30 – 16:00 alla dagana.
Markmið námskeiðsins er að veita fullorðnum með ADHD helstu upplýsingar um einkenni ADHD og ólíkar birtingarmyndir röskunarinnar. Styrkja einstaklingana í að skipuleggja líf sitt, ná utan um það sem kannski áður hefur farið forgörðum, vinna á streitu og kvíða með upplýsingum, samtölum og æfingum. Veita þátttakendum ákveðin tæki til að líða betur með ADHD í sínu lífi. Setja sér skynsamleg markmið og raunhæfar kröfur. Afraksturinn er betri einstaklingur, huganlega betra og ánægðara foreldri, maki, starfsmaður og borgari.
Námskeiðið verður að haldið í húsnæði ADHD samtakanna að Háaleitisbraut 13, 4. hæð.
Leiðbeinendur verða Dr. Drífa Björk Guðmundsdóttir, sálfræðingur og Sigrún Jónsdóttir, ADHD markþjálfi og þroskaþjálfi.
Fjöldi þátttakenda er takmarkaður – fyrstur kemur, fyrstur fær! Skráning og nánari upplýsingar: Námskeið | ADHD samtökin

Blindrafélagið: Hvaðan kemur tónlistin?
2024-01-06 11:00 - 13:00
HlustaViðburður á vegum Blindrafélagsins laugardinn, 6. janúar næstkomandi kl. 11:00 til 13:00. Nánari upplýsingar: Blindrafélagið

Jólahátíðin okkar
2023-12-06 19:00 | Hilton Reykjavík Nordica, Suðurlandsbraut 2, Reykjavík, 108, Iceland
Hlusta
Miðvikudaginn 6. desember fer fram Jólahátíðin okkar, áður Jólahátíð fatlaðra, á Hótel Hilton Nordica. Hátíðin hefur ekki verið haldin síðan 2019 en hún féll niður í covid.

Húsið opnar kl. 19 og tónleikarnir klukkan 20. Hátíðinni lýkur kl. 21:30. Margir góðir gestir hafa boðað komu sína, s.s. Herra Hnetusmjör, Sigga Ózk, Laddi, Sigga Beinteins, Bjarni Ara og Bjartmar Guðlaugsson. Frítt er inn á hátíðina og er allur aldur velkominn.

Við hlökkum til að sjá ykkur.

Alþjóðadagur fatlaðs fólks - Hvatningarverðlaun ÖBÍ
2023-12-03 11:00 | Mannréttindahúsið, Sigtún 42, Reykjavík, Iceland
HlustaHvatningarverðlaun ÖBÍ verða afhent þann 3. desember, alþjóðadag fatlaðs fólks, í Mannréttindahúsinu í Sigtúni 42. Verðlaunahátíðin hefst klukkan 11 og eru öll boðin velkomin.
Verðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks. Markmiðið er alltaf líf til jafns við aðra.
Tilnefnd í ár eru:

Gunnar Árnason

Gott fordæmi í þjónustu við fatlað fólk
Nálgun sem endurspeglar nútímalegar áherslur um þátttöku, sjálfstæði og jafnrétti fatlaðs fólks og stuðlar að einu samfélagi fyrir alla.

Bíó Paradís

Frumkvæði að aðgengi fyrir alla með sérstöku tilliti til ólíkra hópa
Nálgun sem endurspeglar nútímalegar áherslur um þátttöku, sjálfstæði og jafnrétti fatlaðs fólks og stuðlar að einu samfélagi fyrir alla.

Kolbrún Karlsdóttir

Bergmál líknar- og vinafélag – orlofsdvöl, skemmtun og samvera fyrir fatlað fólk
Nálgun sem endurspeglar nútímalegar áherslur um þátttöku, sjáfstæði og jafnrétti fatlaðs fólks og stuðlar að einu samfélagi fyrir alla.

Þórunn Eva G. Pálsdóttir

Mia Magic – stuðningur og fræðsla til langveikra barna og foreldra þeirra
Nálgun sem endurspeglar nútímalegar áherslur um þátttöku, sjálfstæði og jafnrétti fatlaðs fólks og stuðlar að einu samfélagi fyrir alla.

Á alþjóðadegi fatlaðs fólks 3. desember ár hvert er kastljósinu beint að réttindabaráttu fatlaðs fólks og mikilvægu framlagi þess breiða hóps í samfélaginu. Fatlað fólk er um 15 prósent mannkyns samkvæmt skilgreiningu Alþjóðaheilbrigðisstofnunarinnar, yfir milljarður á heimsvísu – og um 57.000 manns hér á landi. ÖBÍ réttindasamtök standa fyrir átakinu Upplýst samfélag 3. desember þar sem landsmenn allir eru hvattir til að lýsa hús sín upp í fjólubláum lit.

Fræðsluröð ÖBÍ - Verkefnastjórnun
2023-11-15 13:00 - 16:00 | Mannréttindahúsið, Sigtún 42, Reykjavík, Iceland
HlustaLeiðbeinandi: Haukur Ingi Jónasson, lektor víð HR, MBA, SAMP
Fjallað verður um verkefnastjórnun út frá mismunandi sjónarhornum.

Opinn fundur um það sem betur má fara í umönnun nýrnasjúklinga á Landspítala
2023-11-07 17:00 | Mannréttindahúsið, Sigtún 42, Reykjavík, Iceland
HlustaNýrnafélagið heldur opinn fund með verkefnisstjóra á skrifstofu forstjóra Landspítala um það sem betur má fara í umönnun nýrnasjúklinga á spítalanum.
Gestur fundarins er Margrét Manda Jónsdóttir verkefnisstjóri.

Einhverfukaffi fyrir foreldra og aðstandendur
2023-11-01 20:00 - 22:00 | Háaleitisbraut 13, Háaleitisbraut 13, Reykjavík, Iceland
HlustaEinhverfukaffi fyrir foreldra og aðstandendur:

Einhverfusamtökin hafa gert breytingu á foreldrastarfinu. Í vetur förum við af stað með Einhverfukaffi fyrir foreldra og aðstandendur og verður starfið í umsjón einhverfs fólks.

Fundirnir eru hugsaðir sem óformleg fræðsla um einhverfu frá einhverfu fólki.

Fundirnir verða áfram mánaðarlega, fyrsta miðvikudag í mánuði klukkan 20:00-22:00, að Háaleitisbraut 13, 108 Reykjavík, í matsal á 1. hæð.

Taktu stjórnina - Fræðslunámskeið fyrir fullorðna [@ADHD samtökin]
2023-10-31 17:00 - 2023-11-21 17:00 | Háaleitisbraut 13, Háaleitisbraut 13, Reykjavík, Iceland
Hlusta31. október kl. 17:00-19:30 Háleitisbraut 13, 4.hæð

Skráning er hafin á hið sívinsæla fræðslunámskeið ADHD samtakanna – Taktu stjórnina! sem verður haldið á þriðjudögum 31. október., 7., 14., og 21. nóvember (sjá nánar töflu hér fyrir neðan) Námskeiðið stendur í 10 klukkustundir – fjögur skipti, 2 og 1/2 klukkukstund í senn frá kl. 17:00 – 19:30 alla dagana.
Fjöldi þátttakenda er takmarkaður – fyrstur kemur, fyrstur fær!

Á námskeiðinu verður fjallað um eftirfarandi þætti:

Skilningur á ADHD og ólík einkenni
Algengir fylgikvillar
Að sættast við greininguna – styrkleikar og vandkvæði
Markmiðasetning
Félagsleg samskipti almennt
Vinna og nám
Fjármálastjórn
Heimilið
Foreldrahlutverkið og samskipti við maka
Heilbrigt líferni

Markmið námskeiðsins:

Markmiðið er að veita fullorðnum með ADHD helstu upplýsingar um einkenni ADHD og ólíkar birtingarmyndir röskunarinnar. Styrkja einstaklingana í að skipuleggja líf sitt, ná utan um það sem kannski áður hefur farið forgörðum, vinna á streitu og kvíða með upplýsingum, samtölum og æfingum. Veita þátttakendum ákveðin tæki til að líða betur með ADHD í sínu lífi. Setja sér skynsamleg markmið og raunhæfar kröfur. Afraksturinn er betri einstaklingur, huganlega betra og ánægðara foreldri, maki, starfsmaður og borgari.

Námskeiðið verður að haldið í húsnæði ADHD samtakanna að Háaleitisbraut 13, 4. hæð. Leiðbeinendur verða Dr. Drífa Björk Guðmundsdóttir, sálfræðingur og Sigrún Jónsdóttir, ADHD markþjálfi og þroskaþjálfi.
Skipulag:

1. tími
31. október
þriðjudagur
kl. 17:00 – 19:30

2. tími
7. nóvember
þriðjudagur
kl. 17:00 – 19:30

3. tími
14. nóvember
þriðjudagur
kl. 17:00 – 19:30

4. tími
21. nóvember
þriðjudagur
kl. 17:00 – 19:30

Námskeiðsverð:
39.000 kr. fyrir félagsmenn ADHD samtakanna
44.000 kr fyrir aðra

Innifalið í námskeiðsgjaldi er hressing og bók Dr. Ara Tuckman, „Leyndardómar heilans – Láttu verkin tala“ sem kostar 5.900 kr. ein og sér.
Félagsmenn í ADHD samtökunum fá afslátt af þátttökugjaldinu. Einnig er hægt að hafa samband við ADHD samtökin, 581 1110 eða adhd@adhd.is

Alþjóðleg afmælisráðstefna ADHD samtakanna á Grand hótel
2023-10-26 - 2023-10-27 | Grand Hótel Reykjavík, Sigtún 38, Reykjavík, 105
HlustaAlþjóðleg afmælisráðstefna ADHD samtakanna á Grand hótel
ADHD samtökin í samstarfi við ADHD Europe standa fyrir tveggja daga alþjóðlegri afmælisráðstefnu um ADHD sem nefnist „Betra líf með ADHD“ . Ráðstefnan fram fer á Grand Hótel Reykjavík dagana 26. og 27. október 2023.
Markmið ráðstefnunnar er að vekja athygli á áskorunum sem einstaklingar með ADHD glíma við ásamt því að kynna ýmsar lausnir til að takast á við afleiðingar hennar. Kunnir erlendir og íslenskir fyrirlesarar halda erindi og umfjöllunarefnin snerta málefni barna, ungmenna og fullorðinna einstaklinga. Meðal fyrirlesara eru Ari Tuckman, sálfræðingur og kynlífsráðgjafi, Kathleen Nadeau, sálfræðingur, Saaskia van der Oord, prófessor í sálfræði, Amori Yee Mikami, prófessor í sálfræði, Lachenmeier, geðlæknir og Dr. Sandra Koji, geðlæknir. Jafnframt verða kynntar til sögunnar nýjar íslenskar rannsóknir um ADHD. Ráðstefnan gagnast bæði fullorðnum, kennurum og öðru fagfólki.
Veitingar í boði.
Rauntímatúlkun frá ensku yfir á íslensku og öfugt.
Boðið verður upp á streymi fyrir þátttakendur sem ekki eiga heimangengt.
Almennt verð: 24.900-
Félagsmenn 19.900.-
Dagskrá má finna hér.

Námsstefnan 2023
2023-10-25 15:30 - 2023-11-07 19:00 | Mannréttindahúsið, Sigtún 42, Reykjavík, Iceland
HlustaNámsstefna ÖBÍ verður haldin dagana 25. október og 7. nóvember 2023 – kl. 15:30-19:00
Þátttakendur:Fyrri dagurinn er sérstaklega ætlaður nýjum fulltrúum í stjórn og málefnastarfi, einnig nýju starfsfólk ÖBÍ. Fulltrúum, sem hafa setið og sitja áfram, er velkomið að mæta.
Seinni dagurinn er ætlaður öllum fulltrúum í stjórn og málefnastarfi, sem og starfsfólk ÖBÍ.

Reykjalundur vígir ramp númer 900 og þér er boðið!
2023-10-25 11:30 | Reykjalundur
HlustaÁ miðvikudaginn, 25 október kl 11:30 verður rampur númer níuhundruð í átakinu „Römpum upp Ísland” vígður við hátíðlega athöfn í Reykjalundi í Mosfellsbæ. Þessi atburður markar tímamót í átakinu „Römpum upp Ísland”, sem, eins og þér er kunnugt stefnir að því að byggja 1.500 rampa í þágu hreyfihamlaða fyrir 11. mars 2025.
Fjöldi rampa hafa verið byggðir fyrir endurhæfingarmiðstöðina í Reykjalundi og verður það Valgerður Karlsdóttir, íbúi að Hlein sem fær heiðurinn að því að klippa á rauða borðann fyrir framan ramp númer níuhundruð en á öllu svæðinu Í Reykjalundi voru teiknaðir og reistir 31 rampar, og einnig var gangstétt lækkuð fyrir fimm bílastæði fatlaðra.
Á Reykjalundi er rekin alhliða endurhæfingarstarfsemi á vegum SÍBS, Samband íslenskra berkla-og brjóstholssjúklinga, sem þjónustar sjúklinga sem glíma við ýmsa heilsubresti. Endurhæfingarmiðstöðvarnar í Reykjalundi skiptast í hjartasvið, lungnasvið, taugasvið, geðsvið, gigtarsvið, hæfingarsvið, næringarsvið og verkjasvið.
Starfsemin getur nú boðið öllum sínum gestum upp á bætt hjólastólaaðgengi, þökk sé átakinu „Römpum upp Ísland“. Pétur Magnússon, forstjóri Reykjalundar, Regína Ástvaldsdóttir, bæjarstjóri Mosfellsbæjar og athafnamaðurinn Haraldur Þorleifsson sem stendur fyrir átakinu Römpum upp Ísland taka til máls auk þess sem Gréta Salome syngur og flytur ljúfa tóna fiðlunnar.
Átakið Römpum upp Ísland hefur nú reist 900 rampa og var sá fyrsti tekinn í notkun í maí 2021. Upphaflega var stefnt að því að reisa þúsund rampa, en var sú ákvörðun svo tekin síðastliðið haust að reisa eitt þúsund og fimmhundruð.
Að verkefninu koma margir styrktaraðilar, þeirra á meðal: Ueno, Össur, Deloitte, Brandenburg, Aton.JL, Lex lögmannsstofa, BM Vallá, Icelandair, Orkan, ÞG Verk, Sjálfsborg, ÖBÍ, Reykjavíkurborg og Innviðaráðuneytið. Að auki hefur fjölmargt stuðningsfólk lagt hönd á verkið, að þér meðtöldum.
Ykkur er boðið að vera viðstödd athöfnina að Reykjalundi á næstkomandi miðvikudag kl. 11:30 sem stendur yfir í um 30 mínútur. Að víglsunni lokinni býður Reykjalundur vígslugestum til hádegisverðar.

Rafrænn fyrirlestur: Eldri börn með málþroskaröskun DLD
2023-10-24 20:00
HlustaÍ tilefni DLD dagsins sem verður 20. október í ár ætlar Linda Björk Markúsardóttir að halda rafrænan fyrirlestur undir yfirheitinu: Eldri börn og unglingar með málþroskaröskun DLD: Úrræði og hugmyndir fyrir aðstandendur.
Fyrirlesturinn verður á netinu þann 24. október klukkan 20:00 en við hvetjum félagsmenn og aðra til þess að hlusta á fyrirlesturinn. Lítið efni er til um eldri börn og unglinga með málþroskaröskun DLD en félaginu hefur að undanförnu borist margar beiðnir um að halda erindi um þennan aldur.
Hlekkur á fyrirlesturinn: https://us06web.zoom.us/j/88679808868?pwd=[REDACTED]
Linda Björk hefur starfað í rúm 10 ár sem talmeinafræðingur en hún starfar bæði á Talsetrinu og á Grensásdeild Landspítalans. Linda hefur starfað við ýmis sérsvið innan talmeinafræðinnar, s.s. með rödd, raddir transfólks, raddvernd, málstol og unglingum með málþroskaröskun DLD.
